《孙贲书记以齐安旧文为示感而成咏》
宋代·韩琦

余兄天圣中，尚抑齐安守。余遭所生忧，得归侍左右。

孤茕获苟存，朝夕赖诲诱。兄材无不宜，吏治孰可偶。

公庭常寂然，所乐在文酒。临江三四楼，次第压城首。

山光拂轩槛，波影撼窗牖。原鸰款集间，万景皆吾有。

兄诗豪且奇，气燄摩星斗。优游预赓和，惟自愧荒丑。

于今四十年，日月甚奔走。当时相聚者，十已丧八九。

尝为春亭记，乌敢示不朽。孙君里中来，云亭废已久。

徒有旧文在，况足失其手。兄后见曾孙，弟老成衰叟。

一身虽宠荣，百虑锁纷纠。何如昔日欢，抆泣念爱友。

作者简介：韩琦（1008—1075年），字稚圭，自号赣叟，汉族，相州安阳（今属河南）人。北宋政治家、名将，天圣进士。初授将作监丞，历枢密直学士、陕西经略安抚副使、陕西四路经略安抚招讨使。与范仲淹共同防御西夏，名重一时，时称“韩范”。嘉祐元年（1056），任枢密使；三年，拜同中书门下平章事。英宗嗣位，拜右仆射，封魏国公。神宗立，拜司空兼侍中，出知相州、大名府等地。熙宁八年卒，年六十八。谥忠献。《宋史》有传。著有《安阳集》五十卷。《全宋词》录其词四首。